open-index/open-wikipedia-markdown huggingface dataset:
פוליטך (קטרגל)

**פוליטך** (ברוסית: **"Мини-футбольный клуб "Политех**) הוא מועדון קטרגל רוסי מהעיר סנקט פטרבורג. מאז הקמתו הוא הספיק להתמודד בליגת העל הרוסית בקטרגל מספר פעמים ותחילה הוקם ב-1995 כקבוצת "פוליטכניק" בחסות מכון טכנולוגי מקומי.

בשנת 2018 נקלע לקשיים פיננסיים ופורק.
## הישגים לפי עונה

## קישורים חיצוניים
* 

* 

קטגוריה:קבוצות קטרגל רוסיות
קטגוריה:סנקט פטרבורג: מועדוני ספורט
שקית של גולות (2017)

**שקית של גולות** (בצרפתית: **Un sac de billes**) הוא סרט דרמה צרפתי בבימויו של כריסטיאן דוגואי , המבוסס על רומן אוטוביוגרפי בשם זה מאת ז'וזף ז'ופו. זו הפעם השנייה שהרומן עובד לסרט אחרי "שקית של גולות (1975)".

## עלילה
עלילת הסרט מתרחשת בפריז בשנת 1941. האחים מוריס (באטיסט פלוריאל) וז'וזף (דוריאן לה קליץ') חוזרים מבית הספר כבכל יום, אלא שבבית ממתינה להם בשורה קשה. בהיותם משפחה יהודית, הם כבר לא יוכלו להישאר בפריז הכבושה ולכן למחרת בבוקר הם יאלצו להתפצל. שני האחים הצעירים נפרדים מהוריהם ואחיהם ויוצאים למסע ברחבי צרפת שישנה את חייהם לנצח. הם ינסו להתגבר על כל המכשולים בדרך כדי להתאחד מחדש עם משפחתם.

## משתתפים ודמויות

## ביקורת
באתר האינטרנט Rotten Tomatoes מחזיק הסרט בדירוג של 89% על סמך 19 ביקורות, ודירוג ממוצע של 7.6 / 10.

## קישורים חיצוניים

* "שקית של גולות", באתר Seret.co.il
* טריילר הסרט בעברית

קטגוריה:סרטי 2017
קטגוריה:סרטים מבוססי ספרים
קטגוריה:סרטי דרמה צרפתיים
קטגוריה:סרטים על השואה
קטגוריה:זיכרון שואת יהודי צרפת
המתקפה המשולבת על דמשק וחומס (2018)

**המתקפה המשולבת על דמשק וחומס** התרחשה ב-14 באפריל 2018, בשעה 04:00 (שעון סוריה), במהלכה ביצעו ארצות הברית, צרפת ובריטניה שורה של תקיפות צבאיות מהאוויר, שכללו שימוש במטוסי קרב ומפציצים מאוישים ובטילים ששוגרו ממשחתות וצוללות נגד אתרים ממשלתיים וצבאיים בסוריה. שלוש המעצמות המערביות אמרו כי ביצעו את ההתקפה בתגובה למתקפה הכימית בדומא שאירעה ב-7 באפריל 2018, שאותה הן ייחסו לממשלת סוריה. סוריה הכחישה שהשתמשה בנשק כימי בדומא, וכינתה את ההתקפות האוויריות הפרה של החוק הבינלאומי.

[ממוזער|פיצוצים סמוך ל[דמייר]] 

המטרות שהותקפו כללו מבנים ששימשו את מרכז סרס, בהם מרכזי מחקר צבאיים ומפעלי נשק כימי. המתקפה כללה שימוש בטילי שיוט ששוגרו ממשחתות וצוללת לצד שימוש במפציצים ומטוסי קרב.

## רקע

ב-7 באפריל 2018 העיר דומא, הסמוכה לדמשק, הותקפה בנשק כימי. העיר הופצצה על ידי פצצות חבית שהכילו רעלים כימיים וגז עצבים. בין 70 ל-150 בני אדם נהרגו בתקיפה בעקבות חשיפה לסארין ולכלור, ומאות נפצעו. מדינות המערב ייחסו את התקיפה למשטר אסד, אך סוריה הכחישה שהשתמשה בנשק כימי בדומא. רוסיה טענה אף היא שלא נעשה שימוש בנשק כימי בדומא, וייחסה את הטענות לזיוף של המודיעין הבריטי.

למחרת התקיפה בדומא האשים נשיא ארצות הברית, דונלד טראמפ, את נשיא רוסיה, ולדימיר פוטין, ואת איראן בתמיכה בבשאר אל-אסד, ואיים שאסד ישלם מחיר כבד על התקיפה. בעקבות דבריו אלה החלה ארצות הברית לגבש קואליציה של מדינות לתקיפה בסוריה.

## התקיפה
[ממוזער|280x280 פיקסלים|[מזכיר ההגנה של ארצות הברית ג'יימס מאטיס בתדרוך לעיתונאים לאחר התקיפה המשולבת בסוריה בה השתתפו ארצות הברית, בריטניה וצרפת.]]
ב-14 באפריל 2018, בשעה 04:00 (שעון סוריה), ביצעו ארצות הברית, צרפת ובריטניה שורה של תקיפות צבאיות מהאוויר, שכללו שימוש במטוסי קרב ומפציצים מאוישים ובטילים ששוגרו ממשחתות, נגד אתרים ממשלתיים וצבאיים בסוריה. בתקיפה שוגרו לעבר המטרות 105 טילי שיוט, בהם 66 טילי טומהוק (37 טילים שוגרו מאוניות מלחמה בים סוף, 23 טילים שוגרו מהמפרץ הפרסי ושישה שוגרו מצוללת תקיפה ממזרח הים התיכון). שני מפציצי B-1 לנסר שיגרו 19 טילי AGM-158 JASSM . ארבעה מטוסי טורנדו בריטיים, שהמריאו מבסיס אקרוטירי שבקפריסין, שיגרו שמונה טילי שיוט מדגם Storm Shadow. מטוסי דאסו ראפאל ומיראז' 2000 של חיל האוויר הצרפתי שיגרו שבעה טילי שיוט, ועוד חמישה טילים שוגרו מספינות של הצי הצרפתי.

המטרות שהותקפו כללו מבנים ששימשו את מרכז סרס, מפעל לייצור סארין במחוז חומס ומתקן אחסון במחוז חומס.

לדברי ארצות הברית, התקיפה השיגה את מטרותיה, ופגעה קשות ביכולתה של סוריה לייצר נשק כימי. לדברי סוריה ורוסיה, מרבית הטילים יורטו.

## כינוס מועצת הביטחון
בעקבות התקיפה יזמה רוסיה כינוס של מועצת הביטחון של האומות המאוחדות, שבו הגישה הצעת החלטה לפיה המתקפה היא "תוקפנות נגד הרפובליקה הערבית הסורית מצד ארצות הברית ובעלות בריתה והפרה של החוק הבינלאומי ושל אמנת האו"ם". מועצת הביטחון דחתה הצעה זו.

## ראו גם
* המתקפה הכימית בדומא
* מלחמת האזרחים בסוריה
* נשק להשמדה המונית בסוריה
* התקיפה האמריקאית בסוריה (2017)

## קישורים חיצוניים

* 
* 

## הערות שוליים

קטגוריה:מלחמת האזרחים בסוריה
קטגוריה:2018 בסוריה
קטגוריה:ארצות הברית: קרבות
קטגוריה:הממלכה המאוחדת: היסטוריה צבאית
קטגוריה:צרפת: קרבות
קטגוריה:חומס: היסטוריה
קטגוריה:דמשק: היסטוריה
קטגוריה:תוכנית הגרעין של סוריה
קטגוריה:2018: סכסוכים
קטגוריה:יחסי סוריה–צרפת
רונית פורת (שחקנית)

**רונית פורת** (נולדה ב-1951) היא שחקנית עבר ישראלית.

## ביוגרפיה
לאחר שסיימה את לימודיה התיכוניים, דחתה את גיוסה לצה״ל ופנתה ללימודי משחק בבית הספר לאמנויות הבמה בית צבי. 

במהלך לימודיה הכירה את השחקן אלכס קלצ'קין (לימים מיכאל), והשניים נישאו כשהייתה בת עשרים. בהמשך שירתה בלהקת פיקוד המרכז.

## פילמוגרפיה

### בטלוויזיה ובקולנוע

### בתיאטרון

## קישורים חיצוניים

* רונית פורת באתר הבימה

## הערות שוליים

קטגוריה:שחקניות תיאטרון ישראליות
קטגוריה:שחקניות קולנוע וטלוויזיה ישראליות
קטגוריה:בוגרות בית צבי
קטגוריה:ישראליות שנולדו ב-1951
ליפיצה (סז'נה)

**ליפיצה** (באיטלקית: **Lipizza**) הוא כפר ברשות המקומית סז'נה שבסלובניה, סמוך לגבולה עם איטליה. הכפר ליפיצה נחשב כיעד תיירות מרכזי בסלובניה, וידוע בחוות הרבעת הסוסים שנמצאת בו, בה פותח גזע הסוסים ליפיצן.

מקור השם של הכפר הוא מהמילה הסלובנית "lipa" שמשמעותו עץ הטיליה. מין של עץ זה נפוץ באזור, והוא סמל לאומי בסלובניה.

## היסטוריה
מאז המאה ה-14 ועד ל-1947, ליפיצה הייתה משויכת מוניציפלית לרשות המקומית של טריאסטה, איטליה. כאשר קרל השני, ארכידוכס אוסטריה החליט לייסד חוות הרבעה חדשה במאה ה-16, סוסים מגזע ספרדי נחשבו לזן המשובח ביותר. קרל השני החליט בשנת 1578 לפתח גזע סוסים חדש במעון הקיץ הנטוש של הבישוף של טריאסטה. אזור הגידול נבחר מכיוון שרמת הקראסט דמתה בנופה ובאקלימה לאזור אנדלוסיה שבספרד. ב-1581 נרכשו 24 סוסות ו-6 סוס הרבעה.

תחת שלטונו של הקיסר יוזף הראשון (1711 - 1705) נבנו בניינים חדשים בליפיצה, וביניהם אורווה לסוסים וקפלה. באותה תקופה נסללו דרכים וניטעו יערות.

ב-1802 ספגה החווה רעידת אדמה, נפגעו בה בניינים, וסוסים הדרים בה נהרגו. בעקבות הסכם השלום של שונברון ב-1809, סופחו לצרפת העיר טריאסטה ואזור קרניולה, צעד שאילץ את הקיסר להסיג עדר של 289 סוסים מליפיצה לפצקו שליד מזה-הגייש בהונגריה. הסוסים הגיעו לפצקו ב-27 ביוני 1809 ונשארו שם עד 1815.

מכרה פחם פעל ממזרח ליישוב משנת 1778 עד 1817. כריית פחם המשיכה במקום שוב בשנת 1857 ובמועדים מאוחרים יותר, אך נחשבה לא כלכלית ולכן הופסקה.

משנת 1991, עם הכרזת העצמאות של סלובניה, הכפר משתייך למדינה זו.

## חוות הסוסים בליפיצה
ממוזער|סוסים בחוות הסוסים בליפיצה

בליפיצה נוצר גזע הסוסים ליפיצן. גזע סוסים זה פותח בימיה של המלכה מריה תרזה שבעלה פרנץ הראשון, קיסר האימפריה הרומית הקדושה, התעניין בגידול סוסים.

בתקופה שבין 1797 ל-1815 חוותה החווה קשיים רבים. ב-22 במרץ 1797 נאלץ עדר של למעלה משלוש מאות סוסים לברוח בפעם הראשונה מהצבא של נפוליאון, שחדר דרך האזור הוונציאני לעבר קרניולה ושטיירסקה. העדר הועבר לסקשפהרוואר שבהונגריה. לאחר חתימת הסכם קמפו פורמיו ב-17 באוקטובר 1797 הוחזר העדר בשלום לליפיצה.

המלכה אליזבת ביקרה בחווה באוקטובר 2008. היה זה ביקורה הראשון בסלובניה. המלכה אליזבת קיבלה במתנה סוס ליפיצני, כמתנה מן העם הסלובני. הסוס הושאר בחווה לאור בקשה שיישאר בה ויטופל בשמה. החווה כוללת כעת גם מלון, כמו גם את מוזיאון ליפיקום המוקדש להיבטים שונים של הרבעה וגזע הליפיצן. בחווה מתקיימים כיום סיורים מודרכים ומופעי ראווה.

## קישורים חיצוניים

* אתר רשמי ליפיצה

## הערות שוליים

קטגוריה:סלובניה: יישובים
קטגוריה:סוסים בתרבות
פה זה לא אירופה

**פה זה לא אירופה** הוא סינגל שהוקלט על ידי הזמרת הישראלית מרגלית צנעני, ביחד עם ליין מסיבות הגייז "אריסה". השיר יצא לאור ב-21 באוקטובר 2014, כסינגל שלא מתוך אלבום, אלא כסינגל שנתי שאותו מוציאים אריסה ביחד עם אמן ישראלי בולט.

## רקע וכתיבה
השיר נכתב על ידי דורון מדלי שגם הלחין אותו. במקור נכתב השיר לזמרת דנה אינטרנשיונל, אך לבסוף הוקלט על ידי מרגלית צנעני.
שיר זה הוא שיר בסגנון הפופ, אשר משלב בתוכו בית מהפזמון הידוע "אני מאמין", אשר אותו שרים כמה זמרי ליווי שהתנדבו לשיר זאת בקליפ, ובאודיו של השיר.

מדלי אף היה אחראי לכתיבת והלחנת הלהיט הנוסף של אריסה, "תל אביב", אשר אותו שר עומר אדם שנה לפני כן. שנה לאחר מכן, הוציאו אריסה ביחד עם שרית חדד את השיר "קרקס", אשר הפך ללהיט גם כן.

שיר זה נחשב לשיר מחאה, ווואלה! NEWS אף אמרו כי: "מרגול החליטה לצאת בשיר מחאה ציני ומשעשע כנגד כל אותם אנשים שחושבים שהעיר הגדולה היא אירופה, כשהיא שרה לגייז "גברת היפסטר, נו איך בברלין? את משתלבת יפה עם גרמנים?" וממשיכה בפזמון "פה זה לא אירופה, פה זה ישראל - תתחיל להתרגל".

## וידאו קליפ
הווידאו קליפ הנלווה שיצא עבור השיר, בוים על ידי עומר טובי, והועלה לערוצם של אריסה ב-21 באוקטובר 2014, בסמוך לצאתו כסינגל. בקליפ משתתף אוריאל יקותיאל, אשר לאורכו לובש שמלה, ופניו מאופרות.

בין לבין ניתן לראותו רוכב על קרוסלה, ויושב ברכב כשגברים רבים מסביבו. הקליפ של השיר קוצר לאורך של כדקה וחצי, כאשר אורכו המקורי הוא שלוש וחצי דקות.

## תחנת הרדיו
באותו הזמן שבו יצא השיר, עלתה תוכנית ברדיו לב המדינה, בשם "פה זה לא אירופה!", בהגשת הני זובידה ומרגול, אשר נתמכה על גבי השיר הזה.

## מיקומי שיא

## קישורים חיצוניים

## הערות שוליים

קטגוריה:שירי מרגלית צנעני
קטגוריה:שירי אריסה
קטגוריה:שירים בעברית
קטגוריה:שירים שנכתבו על ידי דורון מדלי
קטגוריה:שירי להט"ב
קטגוריה:שירי מחאה בעברית
קטגוריה:שירים על אירופה
יחסי מזרח טימור – סן מרינו

**יחסי מזרח טימור–סן מרינו** הם היחסים הדיפלומטיים הרשמיים שבין **[[מזרח טימור|הרפובליקה הדמוקרטית של מזרח טימור]]** לבין **[[סן מרינו|הרפובליקה המרוממת של סן מרינו]]**.

## סקירה כללית
סן מרינו ומזרח טימור כוננו את יחסיהן הדיפלומטיים ב-9 בנובמבר 2004. מלבד ייבוא אזרחי, לא התרחש סחר בין שתי המדינות בשנת 2016 על פי הלמ"ס המזרח טימורי. אזרחי סן מרינו המגיעים למזרח טימור פטורים מאשרה. גם אזרחי מזרח טימור המגיעים לסן מרינו פטורים מאשרה.

## ייצוג
* סן מרינו אינה מיוצגת במזרח טימור באף דרג, הן בדרג השגרירות והן בדרג הקונסולרי. השגרירות המייצגת שלה במזרח טימור היא זו המצויה בג'קרטה, בירת אינדונזיה.
* מזרח טימור אינה מיוצגת בסן מרינו באף דרג, הן בדרג השגרירות והן בדרג הקונסולרי. השגרירות בה ניתנים שירותים קונסולריים לאזרחי סן מרינו היא זו שאמונה על הכס הקדוש ונמצאת בקריית הוותיקן.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ונצואלה – סן מרינו

**יחסי ונצואלה-סן מרינו** הם היחסים הדיפלומטיים הרשמיים שבין **[[ונצואלה|הרפובליקה הבוליברית של ונצואלה]]** לבין **[[סן מרינו|הרפובליקה המרוממת של סן מרינו]]**.

## סקירה כללית
סן מרינו היא מדינה נייטרלית ברוב המקרים, לכן לא יכלה לכונן יחסים דיפלומטיים מלאים עם ונצואלה הסוציאליסטית והאנטי-אמריקנית. קשריה עם ונצואלה היו החל מה-21 בינואר 2009 יחסים דיפלומטיים חלקיים (לפי משרד החוץ הסן מרינזי, "קונסולריים") ב-4 באפריל 2014, אחרי מות הנשיא הוונצואלני הוגו צ'אווס כוננו שתי המדינות יחסים דיפלומטיים רשמיים ומלאים.

בשנת 2013 ייצאה סן מרינו לוונצואלה סחורה בשווי 601 אלף דולר אמריקאי. בשנת 2008 ייבאה סן מרינו מוונצואלה סחורה בשווי 5.3 אלף דולר אמריקאי, הסחורה כללה סירות בלבד.

## ייצוג
* סן מרינו אינה מיוצגת בוונצואלה בדרג השגרירות. סן מרינו מיוצגת בוונצואלה בדרג הקונסולרי באמצעות קונסוליה שהיא מחזיקה בקראקס, בירת המדינה.
* ונצואלה אינה מיוצגת בסן מרינו באף דרג, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
ניז'ני נובגורוד (כדורגל, 2007)

**מועדון הכדורגל ניז'ני נובגורוד** (ברוסית: **Футбольный клуб Нижний Новгород**) הוא שמו של מועדון כדורגל רוסי מהעיר ניז'ני נובגורוד שהתקיים בשנים 2007–2017.

הישג השיא של הקבוצה הוא מקום 3 בליגה הרוסית הראשונה בעונת 2010. בעונת 2011/12 שחזרה את ההישג והעפילה לפלייאוף ההעפלה לליגת העל הרוסית בכדורגל והתמודדה בדרבי נגד קבוצת וולגה ניז'ני נובגורוד, שסיימה במקום 14 בליגת העל, אך וולגה גברה על ניז'ני נובגורוד ושמרה על מקומה בליגה.

## היסטוריה
הקבוצה הוקמה על בסיס האקדמיה לכדורגל של ניז'ני נובגורוד בניהול איגור ייגורוב. בינואר 2007 הקבוצה קיבלה את השם "ניז'ני נובגורוד" וחתמה על הסכם שיתוף פעולה עם קבוצת וולגה ניז'ני נובגורוד לפיו שחקנים שלא יישחקו בשורות וולגה יצורפו להרכב של ניז'ני נובגורוד. הקבוצה החלה להתמודד בליגה הרוסית השנייה. מאמן הקבוצה היה הכדורגלן הסובייטי לשעבר דמיטרי קוזנצוב שהוחלף כבר בפברואר 2008 באיליה צימבלאר.

ברם הקבוצה נתקלה בקשיים פיננסיים ובעונת 2009 הקבוצה סיימה במקום ה-13 בליגה השנייה. בעונת 2009/2010 ניז'ני נובגורוד שיחקה נגד זניט סנקט פטרבורג במשחק הגביע הרוסי בכדורגל שהסתיים בניצחון 2:1 לזניט, שהכריעה את המשחק רק בתוספת הזמן.

ב-2010 עיריית ניז'ני נובגורוד סירבה לממן את המועדון, אך המועדון זכה לתמיכת ממשלת מחוז ניז'ני נובגורוד מה שאיפשר לה לפתוח את העונה בליגה הרוסית הראשונה עם 21 ניצחונות, ב-38 משחקים שהצעידו אותה למקום השלישי בליגת המשנה. בעונת 2011/2012 הקבוצה קיוותה לתפוס את מקומה של סאטורן שהודחה מליגת העל בשל חוסר במימון, אך את מקומה תפסה דווקא קובאן.

בעונת 2011/2012 נובוגורוד הצליחה לחזר את הישגה מהעונה הקודמת וסיימה במקום השלישי, אך נכשלה בטורניר ההעפלה לליגת העל. ביוני 2012 נחתם להסכם מיזוג עם קבוצת וולגה ניז'ני נובגורוד.

בשנת 2013 החליטו חלק מהאוהדים בראשות אלכסיי גויכמן (שניהל בעבר את קבוצת ניז'ני נובגורוד) להקים מחדש את הקבוצה, שהשתתפה באליפות העיר באותה עונה וסיימה במקום ה-6. עונה לאחר מכן נוהלה הקבוצה על ידי איגור ייגורוב והקבוצה זכתה בטורניר הקיץ של אליפות העיר. בשנת 2014 הקבוצה סיימה במקום 8.

ב-31 במאי 2015 הקבוצה הוקמה מחדש על בסיס בית הספר לכדורגל של מועדון אולימפץ. והקבוצה התמודדה בליגה הרוסית השלישית.

בדצמבר 2015 הקבוצה נטלה חלק באליפות מחוז ניז'ני נובגורוד.

## יריבויות
### היריבות העירונית
לאורך השנים הדרבי העירוני הגדול היה ההתמודדויות של ניז'ני נובגורוד נגד וולגה ניז'ני נובגורוד.

## הישגים לפי עונה

## מאמנים
* דמיטרי קוזנצוב (דצמבר 2007 — פברואר 2008)
* איליה צימבלאר (פברואר — יוני 2008)
* סלבאט גאלייב (יוני — דצמבר 2008)
* מיכאיל אפונין (ינואר — יוני 2009)
* ויקטור זיידנברג (יולי 2009 — דצמבר 2010)
* ולדימיר קזאקוב (דצמבר 2010 — מרץ 2012)
* אלכסנדר גורשקוב (מרץ 2012)
* יבגני אוורין (אוגוסט 2012 — יולי 2014)
* סרגיי רודיונוב (יולי 2014 — ספטמבר 2014)
* איגור ייגורוב (ספטמבר 2014 — אפריל 2015)
* ואלרי מקארוב (יוני 2015 — דצמבר 2015)
* אנדריי סלניקוב (דצמבר 2015 — פברואר 2016)
* איגור ייגורוב (פברואר 2016 — ינואר 2017)

## הישגים ותארים
***[[הליגה הרוסית הראשונה]]:**
** מקום 3: 2010, 2012
* **[[הליגה הרוסית השנייה]]:**
** מקום 3: 2008
* **[[הגביע הרוסי בכדורגל]]:**
* שמינית גמר: 2009/10

## קישורים חיצוניים

* 

* ניז'ני נובגורוד באתר ליגת העל הרוסית בכדורגל

## הערות שוליים

קטגוריה:קבוצות כדורגל רוסיות שהתפרקו
קטגוריה:ניז'ני נובגורוד: ספורט
קטגוריה:קבוצות כדורגל שהוקמו ב-2007
קוד גאוס

[ממוזער|180px|שמאל|דיאגרמה של קשר יחד עם קידוד Dowker שלה. הקשר שבתמונה שקול [טופולוגיה|טופולוגית לקשר השמונה.]]
בתורת הקשרים, **קוד גאוס** הוא שיטה לתיאור הדיאגרמה המישורית של קשר נתון באמצעות סדרה של מספרים או אותיות. הוא תואר לראשונה על ידי קרל פרידריך גאוס במספר כתבים לא מפורסמים. 

קוד גאוס דומה לסימון Dowker, אלא שבמקום לייצג כל צומת על ידי שני מספרים שונים (כמו בסימון Dowker), בקוד גאוס כל צומת מיוצגת על ידי מספר יחיד, עד כדי סימן שתלוי באם חולפים מעל לצומת או מתחת לה. באיור משמאל מוצגת עקומה מישורית יחד עם סימון Dowker שלה כדי להדגים את שיטת הקידוד, זאת שכן העיקרון של קידוד גאוס זהה.

## תיאור
בעבור דיאגרמת קשר עם *n* צמתים, קוד גאוס מתאים לה סדרה של *2n* מספרים הנבחרים מהקבוצה {1,2,\cdots,n}. תהליך ההתאמה נעשה בצורה הבאה:

נבחר על העקום נקודה שרירותית שאינה צומת, ואז נתחיל "לטייל" לאורך הקשר במגמה קבועה מסוימת. כאשר נחלוף על פני הצומת הראשונה, נתאים לה את המספר 1. בדומה לכך, בכל פעם שנחלוף על פני צומת, נרשום לידה את המספר הסידורי שמתאים לה. עם זאת, כאשר נחלוף על פני צומת שכבר התאמנו לה מספר, נרשום מספר השווה לנגדי של המספר הסידורי שכבר קיים לצומת. הסימן של המספר למעשה מייצג האם העקומה חולפת "מתחת" או "מעל" לצומת. במקביל לרישום המספרים המתאימים לנקודות הצומת, נרשום סדרה של מספרים שמייצגים את המספרים הסידוריים של הצמתים שחלפנו על פניהם. כיוון שעל פני כל צומת אנו חולפים פעמיים, קיבלנו איפה סדרה של *2n* מספרים, אשר בה כל אחד מהערכים המוחלטים של המספרים הסידוריים המתאימים לצמתים (הווה אומר, מספר מ-1 עד *n*) מופיע פעמיים. 

למשל, לקשר התלתן יש קוד גאוס: 3-, 2, 1-, 3, 2-, 1, ואילו לקשר השמונה מתאים קוד גאוס: 4+, 2-, 3+, 4-, 1+, 3-, 2+, 1-.

באופן כללי, כאשר אין חשיבות לסימן, מספר הרצפים האפשריים עבור דיאגרמת קשר עם *n* צמתים הוא המקדם המולטינומי:  {2n \choose 2, 2, \cdots, 2} = \frac  .

### תנאי הזוגיות

בכתביו הלא מפורסמים, גאוס העלה את השאלה אילו רצפים של מספרים או אותיות יכולים לייצג דיאגרמות קשר אמיתיות, ועשה אבחנה לא טריוויאלית בנוגע לאפיון הרצפים ברי המימוש. למעשה הוא שאל שאלה קשה יותר - אילו רצפי סמלים **נטולי סימן** יכולים לייצג דיאגרמות קשר אמיתיות? והאבחנה שעשה, שנקראת תנאי הזוגיות, מתייחסת לשאלה הזאת:

**תנאי הזוגיות: שתי ההופעות של כל סמל בקוד גאוס של עקומה שחותכת את עצמה מופרדות על ידי מספר זוגי של סמלים.**

הוכחה לטענה זאת ניתנה לראשונה על ידי המתמטיקאי Julius Nagy ב-1927. עם זאת, גאוס עצמו הבחין גם כי תנאי הזוגיות אינו מספיק כאשר 5\le n, וכמות רבה של מאמרים נכתבו על אפיון הסדרות שמייצגות עקומים אמיתיים.

## מקורות
* 
* 

## הערות שוליים

קטגוריה:תורת הקשרים
קטגוריה:קרל פרידריך גאוס
יחסי אזרבייג'ן – איי שלמה

**יחסי אזרבייג'ן–איי שלמה** הם היחסים הדיפלומטיים הרשמיים שבין **[[אזרבייג'ן|הרפובליקה של אזרבייג'ן]]** לבין **[[איי שלמה]]**.

## סקירה כללית
היחסים בין שתי המדינות כוננו ב-8 בפברואר שנת 2011 בשולי העצרת הכללית של האו"ם. החתימה על מזכר כינון היחסים נעשתה במעמד זוטרים משתי הממשלות ושגריר איי שלמה בארצות הברית.

## קישורים חיצוניים

* BMT yanında Daimi Nümayəndəliyimizdə Azərbaycan və Solomon Adaları arasında rəsmi sənəd imzalanmışdır , איקטיסאדיאת

קטגוריה:ערכים ללא קטגוריות פיזיות - יחסי חוץ
מנת יתר (סרט)

**מנת יתר** הוא סרט קולנוע ישראלי משנת 1993 בבימויו של שמואל אימברמן ולפי תסריט של אסי דיין ופיני עדן,
עם עמוס לביא ולימור גולדשטיין בתפקידים הראשיים.

הסרט מבוסס על סיפור חייה של השחקנית מונה זילברשטיין שהייתה מכורה לסמים, ומתה כתוצאה ממנת יתר של סם ההרואין לאחר ניסיון גמילה מסמים שכשל.

## עלילה
דנה (לימור גולדשטיין) צעירה בת טובים מהמעמד הבינוני-גבוה מלוהקת על ידי במאי בשם איקה (איקה זוהר) לתפקיד ראשי בסרט קולנוע לצד שחקן נודע בשם שוקי אביטל (עמוס לביא), ומתדרדרת בעקבותיו לסמים קשים.

## שחקנים

## קישורים חיצוניים

* 
*  - ביקורת

## הערות שוליים

קטגוריה:סרטי 1993
קטגוריה:סרטי דרמה ישראליים
קטגוריה:סרטי סמים
קטגוריה:סרטים ישראליים המבוססים על סיפור אמיתי
קטגוריה:סרטי שמואל אימברמן
קטגוריה:ישראל: סמים
קטגוריה:סרטים ישראליים משנת 1993
לוקומוטיב ניז'ני נובגורוד

[ממוזער|דגם קטר שהוצב ב[ניז'ני נובגורוד ומסמל את מורשת הרכבות של העיר ניז'ני נובגורוד, שחברת הרכבות שלה מימנה את הקבוצה]]
**מועדון הכדורגל לוקומוטיב ניז'ני נובגורוד** (ברוסית: **Футбольный клуб «Локомотив» Нижний Новгород**) הוא מועדון כדורגל רוסי מהעיר ניז'ני נובגורוד. הקבוצה נוסדה בשנת 1987 והתמודדה בליגת העל הרוסית בכדורגל במשך 9 עונות, 6 מהן רצופות.

הישגי השיא של הקבוצה הם העפלה לחצי גמר גביע אינטרטוטו וסיימה במקום הששי בליגת העל הרוסית בכדורגל בעונת 1992. הקבוצה פורקה מספר פעמים בשל קשיים פיננסיים בהפעלת הקבוצה ומהווה קבוצה חובבנית המתמודדת באליפות מחוז ניז'ני נובגורוד. השחקן הברזילאי הראשון בליגת העל הרוסית בכדורגל היו לואיס אנדרה דה סילבה ומריוס דוס סנטוס ז'וניור, שחתמו בשורות לוקומוטיב בעונת 1995.

משחקים רבים שנערכו באצטדיון לוקומוטיב בניז'ני נובגורוד הגיעו לכדי עימות אלים בין אוהדי הקבוצה ללוחמי היחידה לפיזור מהומות של משטרת ניז'ני נובגורוד.

בתקופת התמודדות הקבוצה במסגרות המקצועניות הקבוצה אירחה את משחקיה באצטדיון לוקומוטיב המכיל 17,856 מושבים.

## היסטוריה
הקבוצה הוקמה לראשונה בשנת 1987 ובשנים 1987—1989 התמודדה בליגה הסובייטית השנייה. ב-1989 הקבוצה בהדרכת ואלרי אובצ'יניקוב העפילה לליגת המשנה הסובייטית בה התמודדה בעונות 1009-1991. ב-1992, בעקבות התפרקות ברית המועצות לוקומוטיב העפילה לליגת העל הרוסית בכדורגל בה התמודדה במשך 6 עונות רצופות, עד 1997, באותן שנים הקבוצה נתמכה על ידי חברת הרכבות של ניז'ני נובגורוד ומנהליה אומארי שראדזה ואלכסנדר פיסקונוב.

בעונת 1997 הקבוצה סיימה במקום ה-17 ונשרה לליגה הרוסית הראשונה, אם כי באותה עונה העפילה עד לשלב חצי הגמר בגביע אינטרטוטו.

בעונת 1998 הקבוצה סיימה כסגנית אלופת הליגה הראשונה וחזרה לליגת העל, בה התמודדה עוד 3 עונות רצופות נוספות לפני שנשרה שוב. ב-1999 אומארי שראדזה שתמך בקבוצה עזב ואלכסנדר פיסקונוב הלך לעולמו, מה שהשפיע מאוד על הקבוצה עצמה.

בעונת 2000 הקבוצה סיימה במקום ה-17 ונשרה לליגה הראשונה. שנתיים לאחר מכן הקבוצה התדרדרה למקום האחרון והורדה לליגה הרוסית השנייה. בשנת 2002 הקבוצה נתקלה בקשיים למציאת ספונסר מתאים והקבוצה פורקה. ברם עונה לאחר מכן חברת הרכבות העירונית הכריזה על הקמת הקבוצה מחדש תחת השם "לוקומוטיב GZhD" (Локомотив-ГЖД), בחסות חברת הרכבות ופדרציית הכדורגל המחוזית. הקבוצה התמודדה בליגה הרוסית השלישית ובסיום עונת 2004 העפילה חזרה לליגה הרוסית השנייה, בה התמודדה במשך 3 עונות.

ב-29 בינואר 2006 הנהלת הקבוצה הכריזה שוב על קושי במציאת ספונסר לקבוצה. והוחלט על פירוק הקבוצה והעברת משאביה לידי קבוצת ספרטק צ'ליאבינסק.

בשנת 2016 הקבוצה הוקמה שוב, הפעם כקבוצה חובבנית והתמודדה באליפות של מחוז ניז'ני נובגורוד. משנת 2018 אורגנה מחדש והיא מתמודדת בליגת הכדורגל החובבנית, הרביעית בחשיבותה במערך הליגות ברוסיה.

## הישגים לפי עונה
;1992–2005

### לוקומוטיב במפעלים האירופיים

## הישגים ותארים
***[[ליגת העל הרוסית בכדורגל]]:**
** מקום 6: 1992
***[[הגביע הרוסי בכדורגל]]:**
** חצי גמר: 1997

## סמלי הקבוצה


תמונה:Lokomotiv NN.png
תמונה:Lokomotiv NN.gif
תמונה:LOKO-NN.png



## קישורים חיצוניים

* 

* 

## הערות שוליים

קטגוריה:קבוצות כדורגל רוסיות
קטגוריה:קבוצות כדורגל ששיחקו בליגה הבכירה ברוסיה
קטגוריה:ניז'ני נובגורוד: ספורט
קטגוריה:קבוצות כדורגל שהוקמו ב-1916
פרנץ פקטהלמי-ציידנר

**פרנץ פקטהלמי-ציידנר** (בהונגרית: **Feketehalmy-Czeydner Ferenc**; 22 בדצמבר 1890, סימריה, האימפריה האוסטרו-הונגרית – 5 בנובמבר 1946, ז'אבאלי, הרפובליקה הפדרלית הסוציאליסטית של יוגוסלביה), היה קולונל-גנרל הונגרי אשר שירת בצבא ממלכת הונגריה ובוואפן אס אס, ממפקדי הטבח בדרום באצ'קה ב-1942, אשר נשפט, הורשע והוצא להורג בתלייה בגין פשעי המלחמה.

## קורות חייו
### ראשית הקריירה
פרנץ פקטהלמי-ציידנר נולד בסימריה אשר בטרנסילבניה (בשטחי רומניה המודרנית). ב-1910 סיים את האקדמיה הצבאית הטרזיאנית והוצב בחטיבת ארטילריה במסגרתה לחם במלחמת העולם הראשונה. לאחר המלחמה השתלב בצבא ממלכת הונגריה וב-1938 הועלה לדרגת מייג'ור גנרל ומונה למפקד חטיבת הרגלים ה-6 בארמייה הראשונה. בהמשך מונה לראש המטה הכללי של הארמייה הראשונה ובנובמבר 1941 הועלה לדרגת פלדמרשל-לוטננט ולמפקד הקורפוס ה-5 של הצבא הונגרי.

### הטבח בדרום באצ'קה

באפריל 1941 כבשה גרמניה הנאצית את ממלכת יוגוסלביה ואזור באצ'קה סופח להונגריה. בהמשך החלו באזור קרבות בין כוחות הפרטיזנים של טיטו לכוחות הונגריים. ראש המטה הכללי של הצבא ההונגרי פרנץ סומבטהיי הורה לבצע פעולת עונשין בחבל. שלושה גדודים מהקורפוס ה-5 תחת פיקודו של הקולונל לאסלו דיאק נשלחו לבאצ'קה. בהוראתו הישירה של פקטהלמי-ציידנר טבחו החיילים ההונגרים בתושבי ז'אבאלי ובהמשך השתתפו בטבח בנובי סאד. הטבח עורר הדים בהונגריה ובמדינות אירופיות והממשל הורה להפסיקו. פקטהלמי-ציידנר הודח מהשירות הצבאי. לאחר שמיקלוש קאלאי התמנה לראש הממשלה הוחל בהליכים פליליים נגדו ובדצמבר 1943 הוא הורשע ונידון ל-15 שנות מאסר. בינואר 1944 נמלט פקטהלמי-ציידנר לווינה שבגרמניה הנאצית, ביקש וקיבל מקלט מדיני.

### שלהי הקריירה ואחריתו
לאחר קבלת המקלט המדיני התנדב פקטהלמי-ציידנר לוואפן אס אס והוצב בשורות קורפוס הפאנצר אס אס השני. לאחר הפיכת צלב החץ בהונגריה ומינויו של פרנץ סלשי לראש הממשלה שב פקטהלמי-ציידנר להונגריה. באוקטובר 1944 מונה לסגן שר ההגנה. במאי 1945 נשבה פקטהלמי-ציידנר על ידי כוחות צבא ארצות הברית. הוא הוסגר להונגריה, ושם החלו נגדו בהליכים משפטיים. בהמשך, בינואר 1946, הוסגר ליוגוסלביה, ושם הועמד לדין בגין פשעי מלחמה. הוא הורשע, וב-5 בנובמבר 1946 הוצא להורג בתלייה בעיירה ז'אבאלי, אשר בתושביה טבחו חייליו.

## הערות שוליים

קטגוריה:מעוטרי צלב הברזל
קטגוריה:אנשי צבא אוסטרו-הונגרים במלחמת העולם הראשונה
קטגוריה:הונגרים משתפי פעולה עם הנאצים
קטגוריה:נאצים ועוזריהם בשואת יהודי יוגוסלביה
קטגוריה:משתתפים ברצח יהודי הונגריה
קטגוריה:הונגרים משתפי פעולה עם הנאצים שהוצאו להורג
קטגוריה:אנשי אס אס
קטגוריה:אנשי צבא הונגרים במלחמת העולם השנייה
קטגוריה:גנרלים הונגרים
קטגוריה:הונגרים שנשבו במלחמת העולם השנייה
קטגוריה:הונגרים שנולדו ב-1890
קטגוריה:הונגרים שנפטרו ב-1946
לפני החדשות

**לפני החדשות** היא תוכנית אקטואליה יומית ישראלית בהגשת עומר ירדני. התוכנית שודרה החל מ-25 באוקטובר 2017 בערוץ 2 במסגרת שידורי הזכיינית "רשת" ובהמשך ברשת 13. התוכנית ירדה מהאוויר ב-18 באוקטובר 2022.

## היסטוריה
התוכנית עלתה לשידור כחלק משידורי רשת לפני פיצול ערוץ 2 והמעבר לערוץ 13. את התוכנית הנחו בתחילה אודי סגל ולוסי אהריש, עד שבינואר 2018 הועזבה אהריש את הנחיית התוכנית לאחר ביקורת ציבורית אודות התבטויות מעוררות מחלוקת שלה בתוכנית, ולצורך התמקדות בתוכניתה "המשפיעים". כמו כן עזב את התוכנית העורך אבי ברזילי לאחר מספר תוכניות בלבד, ובמקומו מונה תום כספי לעורך הראשי של התוכנית.

במרץ 2020 עזב סגל את התוכנית לטובת הגשת המהדורה המרכזית של ערוץ 13 לצידה של תמר איש-שלום, ומי שהחליפה אותו היא הילה קורח, שהגישה את התוכנית במקביל להגשתה את מהדורת השבת של חדשות 13.

ב-20 במאי 2020 החלה נגה ניר נאמן להגיש את התוכנית פעם בשבוע. ב-10 ביוני 2020 החלה גם סיון כהן-סבן להגיש את התוכנית פעם בשבוע עד חודש אוגוסט. פעמיים בשבוע מתורגמים השידורים לשפת הסימנים הישראלית על ידי ליאת פיג'ו.

ב-3 במאי 2021 התחילה מירי מיכאלי להגיש את התוכנית, לאחר שהתוכנית עצמה עברה לידי הפקת חדשות 13. בנוסף למיכאלי הגישו את התוכנית גם נגה ניר נאמן וליאור קינן. בעבר הגישה את התוכנית גם חן ליברמן, שעברה לתוכנית "עובדה" בקשת 12 במהלך 2022.

ב-3 במרץ 2022 שודרה התוכנית בפעם האחרונה לתקופתה, בהנחיית אלי ראכלין. התוכנית הוחלפה בתוכנית "מדד ישראל" בהנחיית אברי גלעד, שעלתה ב-6 במרץ. אחרי חודשיים בלבד, ב-3 במאי, התוכנית "מדד ישראל" ירדה מהאוויר בעקבות המדרוג הנמוך, מה שהביא להחלטה להחזיר את "לפני החדשות" למשבצת המקורית, בהנחיית עומר ירדני.

ב-18 באוקטובר 2022 ירדה התוכנית שוב מהאוויר, ובמקומה משודרת אזור בחירה.

## מבנה התוכנית
התוכנית עוסקת בתוכן אקטואליה ובענייני היום, וכוללת ראיונות עם מומחים, שרי ממשלה, עיתונאים שונים ושיחות עם כתבי חדשות 13.

## ראו גם
* הצנרת
* העולם הבוקר
* לילה טוב ישראל

## קישורים חיצוניים
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנת 2017
קטגוריה:ערוץ 2: תוכניות וסדרות
קטגוריה:רשת: תוכניות וסדרות
טלסקופ החלל TESS

**טלסקופ החלל TESS** (ראשי תיבות באנגלית של **Transiting Exoplanet Survey Satellite**, נקרא גם: **Explorer 95** או **MIDEX-7**) הוא טלסקופ חלל במסגרת תוכנית אקספלורר של נאס"א המתוכנן לחפש כוכבי לכת חוץ־שמשיים לפי שיטת גילוי של ליקוי (טרנזיט) בשטח נרחב פי 400 מאשר טלסקופ החלל קפלר. ייחודיותו הוא ביכולת הגילוי של כוכבי לכת המקיפים כוכבים בהירים פי 30 עד 100, לעומת יכולת הגילוי של קפלר.

אם כי, מכיוון שהוא יצפה על כל קטע בשמיים במשך כמה שבועות בלבד בטרם יעבור לקטע הבא (בניגוד לטלסקופ החלל קפלר ש"בהה" באותו אזור בשמיים במשך כמה שנים ברצף) הוא יוכל לגלות רק כוכבי לכת חוץ־שמשיים קרובים מאוד לכוכב האם שלהם, קרובים עד כדי כך שמשך השנה שלהם אורך ימים ספורים.

טלסקופ TESS שוגר על גבי טיל פאלקון 9 ב־18 באפריל 2018. נאס"א שילמה לחברה המשגרת SpaceX 87 מיליון דולר עבור השיגור ושירותים נלווים.

## תגליות
* נכון לינואר 2025, הטלסקופ גילה 7,358 כוכבי לכת חוץ־שמשיים (מועמדים), מתוכם אושרו 591.
* התגלה כוכב לכת מסוג נפטון חם  הסובב את כוכב האם שלו מאוד קרוב. בניגוד להשערה ולמודלים, כוכב לכת זה, לו ניתן השם "פיניקס" או בשמו הרשמי TIC 365102760 b, שומר על אטמוספירה, עם זאת היא הרבה פחות צפופה מזו של כדור הארץ.

## ראו גם
* טלסקופ החלל גאיה

## קישורים חיצוניים

* 
* 
* 
* 
* 
* 
* 
* אתר האינטרנט הרשמי של ארכיון כוכבי הלכת החוץ-שמשיים של נאס"א  
*  
*  
* 

## הערות שוליים

קטגוריה:לוויינים אמריקאיים
TESS
קטגוריה:כוכבי לכת חוץ-שמשיים
אולג ולאסוב

**אולג סרגייביץ' ולאסוב** (ברוסית: **Олег Сергеевич Власов**; נולד ב-10 בדצמבר 1984) הוא כדורגלן עבר רוסי ששיחק בעמדת הקשר השמאלי במועדון לנינגרדץ, המייצג את מחוז לנינגרד.

## קריירה
הוא התחיל את הקריירה בבית הספר לכדורגל של קירובסק והמשיך באקדמיית הכדורגל של מועדון זניט סנקט פטרבורג. בילדותו התאמן גם בשורות קבוצת איז'ורץ קולפינו ממחוז לנינגרד.

הוא החל את הקריירה שלו בקבוצת מטאלורג פיקאליובו מהליגה הרוסית השלישית עד ששיחק בסאטורן וב-2002 כבר צורף לסגל זניט ושיחק בה עד עונת 2006. הוא שיחק גם בשורות טורפדו מוסקבה, טרק גרוזני, מורדוביה סראנסק, ארסנל טולה בה שיחק מיוני 2016 ועד קיץ 2017.

בקיץ 2017 עבר לדינמו סנקט פטרבורג והפך לבורג מרכזי בהרכב הקבוצה. בקיץ 2018 הקבוצה עברה לסוצ'י ושינתה שמה והוא שוחרר משורותיה. בהמשך חתם בקבוצת לנינגרדץ.

## תארים
;זניט
*גביע הליגה הרוסית: 2003

## קישורים חיצוניים

קטגוריה:כדורגלנים רוסים
קטגוריה:קשרי כדורגל רוסים
קטגוריה:כדורגלני טורפדו מוסקבה
קטגוריה:כדורגלני ארסנל טולה
קטגוריה:כדורגלני מורדוביה סרנסק
קטגוריה:כדורגלני סאטורן
קטגוריה:כדורגלני אחמט גרוזני
קטגוריה:כדורגלני דינמו סנקט פטרבורג
קטגוריה:כדורגלני לנינגראדץ
קטגוריה:רוסים שנולדו ב-1984
רכס קוורציט המזרחי

**רכס קוורציט המזרחי** (באנגלית: **East Quartzite Range**) הוא רכס הרים, המהווה תת-רכס של רכס קינג, בהרי קונקורד בארץ ויקטוריה שבאנטארקטיקה.

הרכס נמצא בשטח חוף פנל (חוף המצוי בין כף ויליאמס לכף אדייר) וכן רכס זה מצוי 9 קילומטרים מרכס קוורציט המערבי.

גובהו של הרכס 1,859 מטרים מעל פני הים; אורכו של הרכס 22 קילומטרים.

## היסטוריה
שמו של הרכס ניתן לו על ידי המשלחת הצפונית של משלחת החקר של פדרציית מועדוני טיפוס ההרים הארקטית של ניו זילנד (New Zealand Federated Mountain Clubs Antarctic Expedition) אשר חקרה את האזור בין השנים 1962–1963, והוא נקרא על שם סלעי הקוורציט המרכיבים את הרכס.

## לקריאה נוספת
• Edmund Stump, **[https://books.google.co.il/books?id=tS-GueGKj68C&pg=PA57&lpg=PA57&dq=%22East+Quartzite+Range%22&source=bl&ots=5cDufDcYHL&sig=aDSdYVhYhGxfoYSTUnrlG3dJ378&hl=en&sa=X&ved=0ahUKEwiRw_P1nrraAhXOYlAKHQnvCrU4ChDoAQgkMAA#v=onepage&q=%22East%20Quartzite%20Range%22&f=false The Ross Orogen of the Transantarctic Mountains]**, P 57

• Dow & Neall, **[https://books.google.co.il/books?id=yNM4AAAAIAAJ&pg=PA688&lpg=PA688&dq=%22East+Quartzite+Range%22&source=bl&ots=8Y9a4Fl3fH&sig=IyafgVrXoTqyhwl6IatrYOrjrd8&hl=en&sa=X&ved=0ahUKEwjNvPfknrraAhUFfFAKHSc6BbUQ6AEISjAJ#v=onepage&q=%22East%20Quartzite%20Range%22&f=false Lower Rennick Glacer]**, New Zealand Journal of Geology and Geophysics 1974, P 688

## קישורים חיצוניים
* רכס קוורציט המזרחי באתר הסקר הגאולוגי של ארצות הברית
* רכס קוורציט המזרחי באתר מרכז המידע האנטארקטי של ממשלת אוסטרליה
* רכס קוורציט המזרחי באתר הגאזט האנטארקטי SCAR של ממשלת אוסטרליה
* תצלום לוויין של הרכס

## הערות שוליים

קוורציט המזרחי
קוורציט המזרחי
קטגוריה:ערכים עם קואורדינטות
חורבת רקית

**חורבת רקית** היא אתר ארכאולוגי בתחום גן לאומי הר הכרמל, על מורדות הר שוקף, בגובה כ-370 מטר מעל פני הים.

במקום שרידים של יישוב מהתקופה הרומית-ביזנטית והערבית הקדומה. השם הערבי של החורבה הוא רוקיטיה שפירושו כנראה יונת הבר. בעבר היה כאן כפר דרוזי קטן שחרב בימי מרד הפלאחים נגד אבראהים פאשא בשנת 1840. השרידים כוללים שרידי מבנים, בריכת אגירה מכוסה עפר ולידה אבן שוקת שבורה, בית בד, גת עם משטח א-סימטרי לדריכת ענבים ובור היקוות עגול, ומערת קבורה חצובה בסלע.

שביל ישראל עובר בחורבת רקית. למקום ניתן להגיע רגלית מחניון רקית הסמוך.

## בית הבד
שמאל|ממוזער|250px|איור 2: שרידי בית הבד
שמאל|ממוזער|250px|איור 3: ה"ים" ה"ממל" (מעליו בתמונה) ובור "העוקה"? (משמאל)
בין הריסות בית הבד נמצאת אבן "ים" ענקית (קוטר 1.95 מ' וגובה 65 ס"מ). במרכז אבן הים חור מרובע דרכו הוצב מוט עץ אנכי ארוך. על מוט זה הורכב ציר אופקי שהוחדר דרך האבן השנייה, הטוחנת, המכונה "ממל" או "מפרכה" שנראית גם היא בצילומים כאן ליד הים. אל ציר האבן הטוחנת נהגו לרתום בהמה בדרך כלל חמור. הבהמה צעדה קדימה במעגלים ועם תנועתה סביב הים, הסתובב הממל וכתש את הזיתים. לאחר כתישתם התבצעה פעולת סחיטה באמצעות מערכת נפרדת. הזיתים הכתושים הועברו ל"עקלים" (סלים קלועים) עליהם לחצה קורת העץ כבדת המשקל (היא ה"בד" שעל שמו נקרא כל המתקן) שקצה אחד שלה נשען בגומחה בקיר באזור העקלים והקצה השני נשאר חופשי. כדי להגביר את הלחץ של הבד על העקלים באופן הדרגתי ניתלו אבנים כבדות על הבד (בימין איור 2 ניתן לראות משקולת כזאת ולה חור שדרכו הועבר החבל שנקשר לבד). השמן שנסחט בלחץ הבד נזל אל בור איסוף שמן הנקרא "עוקה" (אולי הבור המרובע בשמאל איור 3). לאחר מספר ימים בהם צף השמן מעל המוהל, הופרדו הנוזלים לכלים שונים.

## מערת הקבורה
[שמאל|ממוזער|250px|איור 4: כתובת ביוונית ("MAREINOVIN IHMION") חקוקה מעל מסגרת בצורת [טבלת אזניים המכילה רוזטה]]
שמאל|ממוזער|250px|איור 5: פנים המערה
מבוא חצוב באורך 8.2 מ' מוביל לפתח מרובע בתוך מקמר. מעל הפתח חקוקה מסגרת בצורת טבלת אזניים (טבולה אנסטה) ובה רוזטה, ומשני צדי הפתח חקוקות רוזטות דומות. מעל המסגרת חקוקה כתובת ביוונית - "MAREINOVIN IHMION". ראו איורים 1 ו-4. בפנים המערה (איור 5) חדר מרובע קטן. בקירות השמאלי והאחורי מקמרים עם אגני קבורה (כיום הרוסים). מעל האגן של הקיר האחורי כוך מרובע בעל פתח עם שקע לציר דלת ולבריח. מימין לאגן האחורי כוך קבורה נמוך, ובקיר הימני שלושה כוכי קבורה נוספים (לא נראים בצילום).

## לקריאה נוספת
*שמעון דר, רקית – אחוזתו של מרינוס בכרמל, החברה לחקירת ארץ-ישראל ועתיקותיה, "ארץ" – אוניברסיטת תל אביב 2002.
## קישורים חיצוניים
* חורבת רקית באתר עמוד ענן.
* מסלול שביל ישראל העובר באתר.
* 

## הערות שוליים

קטגוריה:הכרמל
קטגוריה:אתרים ארכאולוגיים בכרמל
קטגוריה:שביל ישראל
קטגוריה:התקופה הערבית בארץ ישראל
קטגוריה:התקופה הביזנטית בארץ ישראל
פרס לורנס אוליבייה לשחקן הטוב ביותר בתפקיד משנה

**[[פרס אוליבייה|פרס לורנס אוליבייה]] לשחקן הטוב ביותר בתפקיד משנה** הוא פרס שנתי המוענק על ידי אגודת התיאטרון בלונדון, כהוקרה על הישגים בתיאטרון הבריטי המסחרי. הפרס נוסד בשנת 1976 ושמו הוחלף ב-1984 לכבודו של השחקן האנגלי לורד אוליבייה.

הפרס הוענק לראשונה ב-1977, אך בשנים לאחר מכן הוענק פרס יחיד להופעה הטובה ביותר בתפקיד משנה.

## זוכים ומועמדים
### שנות ה-1970

### שנות ה-1980

### שנות ה-1990

### שנות ה-2000

### שנות ה-2010

### שנות ה-2020

## ראו גם
* פרס דרמה דסק לשחקן מצטיין במחזה
* פרס טוני לשחקן הטוב ביותר במחזה

## קישורים חיצוניים

* 
* אתר פרס לורנס אוליבייה

## הערות שוליים

קטגוריה:פרס אוליבייה
קרחון הוליסטון

**קרחון הוליסטון** (באנגלית: **Houliston Glacier**) הוא קרחון הזורם בין רכס ניל ורכס קוורציט המערבי, בחוף פנל בארץ ויקטוריה שבאנטארקטיקה. 
קרחון הוליסטון הוא קרחון יובלי, הזורם לכיוון צפון מערבי, ומהווה יובל של קרחון בלק. 

גובהו של הקרחון 1,592 מטרים מעל פני הים.

## היסטוריה
שמו של הקרחון ניתן לו על ידי משלחת הסקר הגאולוגי האנטארקטי של ניו זילנד אשר חקרה את האזור בין השנים 1962–1963, והוא נקרא על שם ר. הוליסטון, שהיה חשמלאי בבסיס סקוט בין השנים 1967–1968.

## לקריאה נוספת
• Dow & Neall, **[https://books.google.co.il/books?id=yNM4AAAAIAAJ&pg=PA683&lpg=PA683&dq=%22Houliston+Glacier%22&source=bl&ots=8Y9a4Gk8iK&sig=zAl8DjqrzT2ev-C0ViHA2zRODRA&hl=en&sa=X&ved=0ahUKEwj9nLCmwrraAhXN2aQKHRx5CTY4ChDoAQgrMAI#v=onepage&q=%22Houliston%20Glacier%22&f=false Lower Rennick Glacer]**, New Zealand Journal of Geology and Geophysics 1974, Vol. 17, P 683 - 689

• R.A. Cooper, J.B. Jago, D.I. MacKinnon, J.E. Simes & P.E. Braddock, **[https://books.google.co.il/books?id=JNU4AAAAIAAJ&pg=PA286&lpg=PA286&dq=%22Houliston+Glacier%22&source=bl&ots=MSta4I_XEw&sig=fEn70xsyD5Drb-sOFjLXs-StXT8&hl=en&sa=X&ved=0ahUKEwj9nLCmwrraAhXN2aQKHRx5CTY4ChDoAQgtMAM#v=onepage&q=%22Houliston%20Glacier%22&f=false Cambrian Fossils from the Bowers Group, Victoria Land, Antarctica]**, New Zealand Journal of Geology and Geophysics 1976, Vol. 19, P 283 - 288

• R. L. Oliver, P. R. James, J. B. Jago, **[https://books.google.co.il/books?id=KE3wCs13g7IC&pg=PA124&lpg=PA124&dq=%22Houliston+Glacier%22&source=bl&ots=j4Z3TGt5Pw&sig=gseP0QRVpk0Y_v_qy7JhOmC1XN8&hl=en&sa=X&ved=0ahUKEwj9nLCmwrraAhXN2aQKHRx5CTY4ChDoAQgvMAQ#v=onepage&q=%22Houliston%20Glacier%22&f=false Antarctic Earth Science]**, P 124

## קישורים חיצוניים
* קרחון הוליסטון באתר הסקר הגאולוגי של ארצות הברית
* קרחון הוליסטון באתר מרכז המידע האנטארקטי של ממשלת אוסטרליה
* קרחון הוליסטון באתר הגאזט האנטארקטי SCAR של ממשלת אוסטרליה
* קרחון הוליסטון באתר הגאזט האנטארקטי של ממשלת ניו זילנד

## הערות שוליים

הוליסטון
הוליסטון
קטגוריה:ערכים עם קואורדינטות
צ'ידוזי אווזיים

**צ'ידוזי אווזיים** (באנגלית: **Chidozie Awaziem**; נולד ב-1 בינואר 1997) הוא כדורגלן ניגרי המשחק בעמדת הבלם בנאנט.

## קריירה
אווזיים התחיל את הקריירה שלו בקבוצת נערים מקומית ובגיל 17 הצטרף לפורטו וכעבור שנה התחיל לשחק במדי קבוצת המילואים בליגה הפורטוגזית השנייה.

ב-27 בינואר 2016 ערך את הופעת הבכורה שלו בקבוצה שלו בקבוצה הראשית בניצחון 0–2 נגד פיירנסה.

בקיץ  הושאל לנאנט מליגת העל הצרפתית עד לסיום העונה, על מנת לצבור דקות משחק.

ב-22 בינואר 2019 אווזים הושאל לריזספור. ב-15 באוגוסט 2019 הושאל ללגנס הספרדית לעונה אחת.

ב-5 בספטמבר 2020, אווזים הושאל לבואבישטה. בתום העונה שוחרר מפורטו ועבר לבואבישטה, ממנה הושאל לאלניהספור הטורקית. ב-2 באוגוסט 2022 הושאל להיידוק ספליט.

בקיץ  חתם בסינסינטי מה-MLS.

## קריירה בינלאומית
במאי  זומן לראשונה לסגל נבחרת ניגריה לקראת משחקי הידידות נגד  ו. ב-1 ביוני 2017 ערך את הופעת הבכורה שלו בנבחרת בניצחון 0–3 נגד .

נכלל בסגל נבחרת ניגריה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:בלמי כדורגל ניגרים
קטגוריה:אנוגו: כדורגלנים
קטגוריה:כדורגלני פורטו
קטגוריה:כדורגלני ריזספור
קטגוריה:כדורגלני לגנס
קטגוריה:כדורגלני בואבישטה
קטגוריה:כדורגלני אלניהספור
קטגוריה:כדורגלני היידוק ספליט
קטגוריה:כדורגלני סינסינטי
קטגוריה:כדורגלני נבחרת ניגריה
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים ניגרים בפורטוגל
קטגוריה:ספורטאים ניגרים בצרפת
קטגוריה:ספורטאים ניגרים בטורקיה
קטגוריה:ספורטאים ניגרים בספרד
קטגוריה:ספורטאים זרים בקרואטיה
קטגוריה:ספורטאים ניגרים בארצות הברית
קטגוריה:כדורגלני קולורדו ראפידס
קטגוריה:כדורגלני נאנט
קטגוריה:ניגרים שנולדו ב-1997
פרנץ סומבטהיי

**פרנץ סומבטהיי** (בהונגרית: **Szombathelyi Ferenc**; 22 בדצמבר 1890, גיור, האימפריה האוסטרו-הונגרית – 4 בנובמבר 1946, פטרוורדין, הרפובליקה הפדרלית הסוציאליסטית של יוגוסלביה) היה קולונל-גנרל הונגרי אשר כיהן בין 1941 ל-1944 כראש המטה הכללי של צבא ממלכת הונגריה. סומבטהיי אישר את ביצוע הטבח בדרום באצ'קה ב-1942. לאחר מלחמת העולם השנייה נשפט, הורשע והוצא להורג על ידי כיתת יורים בגין פשעי המלחמה.

## קורות חייו
### ראשית הקריירה
פרנץ סומבטהיי נולד בגיור. ב-1902 החל בלימודיו באקדמיה הצבאית ההונגרית "לודוביקה" וב-1906, לאחר סיומם, הוצב ברגימנט רגלים. בהמשך, נשלח ללימודים באקדמיה צבאית בווינה. במהלך מלחמת העולם הראשונה הוצב בטרנסילבניה. לאחר המלחמה שירת בשורת תפקידים במטה הכללי ההונגרי, וב-1922 הועלה לדרגת לוטננט קולונל. ב-1938 מונה לסגן ראש המטה הכללי ההונגרי, וב-1939 מונה למפקד הקורפוס ה-8 של הצבא. במהלך מבצע ברברוסה פיקד על ארמיית הקרפטים ההונגרית אשר צורפה לקבוצת ארמיות דרום של הוורמאכט. ב-6 בספטמבר 1941 מונה על ידי מיקלוש הורטי לראש המטה הכללי ההונגרי. לסומבטהיי היה עניין בשימור הכוחות של צבא הונגריה, ולכן השתהה בשיגור הכוחות. עם זאת, באפריל 1942 נאלץ לשלוח את הארמייה השנייה לחזית המזרחית.

### הטבח בדרום באצ'קה ואחריתו

בינואר 1942, בתגובה לדיווחים על פעילות מוגברת של כוחות הפרטיזנים של טיטו ושל צ'טניקים באזור באצ'קה, הורה סומבטהיי לגנרל פרנץ פקטהלמי-ציידנר לשגר כוחות לאזור ולהשליט סדר. פעילות הכוחות באזור הפכה לטבח באזרחים, והאירוע נודע כטבח בדרום באצ'קה.

במרץ 1944, לאחר מבצע מרגרטה שבמהלכו נכבשה הונגריה על ידי גרמניה הנאצית, הודח סומבטהיי מתפקידו והושם במעצר בית. באוקטובר נעצר של ידי השלטונות וגורש לגרמניה. עם סיום המלחמה נשבה על ידי כוחות צבא ארצות הברית ובהמשך הועבר להונגריה. ב-1946 נשפט בבודפשט על פשעי מלחמה ונדון למאסר עולם. בהמשך, הוסגר ליוגוסלביה, ושם נשפט, הורשע ונידון למוות. ב-4 בנובמבר 1946 הוצא להורג על ידי כיתת יורים. ב-1994 ביטל בית המשפט העליון ההונגרי את גזר הדין מ-1946 וזיכה את סומבטהיי מכל אשמה.

## קישורים חיצוניים

* פרנץ סומבטהיי, באתר vitezirend.co.hu 
* פרנץ סומבטהיי, באתר אוניברסיטת דברצן

## הערות שוליים

קטגוריה:אנשי צבא אוסטרו-הונגרים במלחמת העולם הראשונה
קטגוריה:הונגרים משתפי פעולה עם הנאצים שהוצאו להורג
קטגוריה:הונגרים משתפי פעולה עם הנאצים
קטגוריה:גיור (עיר): אישים
קטגוריה:נאצים ועוזריהם בשואת יהודי יוגוסלביה
קטגוריה:אנשי צבא הונגרים במלחמת העולם השנייה
קטגוריה:מעוטרי צלב הברזל
קטגוריה:גנרלים הונגרים
קטגוריה:הונגרים שנשבו במלחמת העולם השנייה
קטגוריה:הונגרים שנולדו ב-1887
קטגוריה:הונגרים שנפטרו ב-1946
שירי מולדת ב'

"**שירי מולדת ב**'" הוא אלבום הסולו העשירי של הזמרת הישראלית עפרה חזה. האלבום יצא לאור בספטמבר 1985, כחלק מסדרה בת שלושה אלבומים הנקראת "שירי מולדת". הראשון מביניהם, "שירי מולדת", יצא לאור בשנת 1983, והשלישי והאחרון בסדרה, "שירי מולדת ג'", יצא בשנת 1987.

האלבום, כמו שאר אלבומיה של חזה, יצא בחברת התקליטים הד ארצי.

## רקע והפקה
בשנת 1983 ייצגה חזה את ישראל באירוויזיון עם השיר "חי". הדבר מיתג את חזה כזמרת ממלכתית ומהר מאוד הוחלט להקליט את האלבום "שירי מולדת". הצלחת האלבום וחשיפת שירי ארץ ישראל לדור הצעיר עודד את מיטב היוצרים להציע לחזה לכתוב לה שירים. התוצאה הייתה האלבום "אדמה" שהוגדר אלבום עם "שירי מולדת חדשים". במקביל ליצירת האלבום "אדמה" הוחלט להקליט אלבום נוסף של שירי מולדת מוכרים. ההפקה והעיבוד המוזיקלי לכל השירים נעשו על ידי שם טוב לוי.

השיר "הנערים הספנים" הוא השיר היחיד מהאלבום שנכנס למצעד הפזמונים העברי השנתי (תשמ"ו) של רשת ג', כשדורג במקום ה-36.

כשנתיים לאחר האלבום יצא התקליט השלישי בסדרת "שירי מולדת", שירי מולדת ג' במסגרת חגיגות 40 לעצמאות ישראל.

לאלבום יצאו כמה מארזי תקליטורים, אשר בחלקם איגדו אותו ואת שירי מולדת ג', ואת שירי מולדת. האלבום זכה למעמד של פלטינה על סך מכירות של 40,000 עותקים.

## רשימת רצועות

# "אל נא תאמר לי שלום" (טולי רביב) [3:37]
# "הן אפשר" (חיים חפר — דוד זהבי) [3:06]
# "שני שושנים" (יעקב אורלנד — מרדכי זעירא) [3:59]
# "בכרם תימן (אל תפחדי תמר)" (נתן אלתרמן — משה וילנסקי ומרדכי זעירא) [3:20]
# "שדמתי" (יצחק שנהר — ידידיה אדמון) [3:52]
# "שבעת המינים" (אהוד מנור — אלכסנדר ארגוב) [3:44]
# "הנערים הספנים" (נתן אלתרמן — משה וילנסקי) [4:06]
# "אשכולית" (זאב חבצלת — עממי ארמני) [3:11]
# "איריסים" (חיים חפר — עממי יווני) [3:08]
# "דבר אלי בפרחים" (אורי אסף — דב זלצר) [4:04]
# "מחרוזת שירי כפר" [5:21]
* א. "שם שועלים יש" (קדיש יהודה סילמן - עממי)
* ב. "בפאת הכפר" (עמנואל זמיר)
* ג. "דבקה החמור" (עמנואל זמיר)
* ד. "על גבעות שיך אבריק" (אלכסנדר פן - מרדכי זעירא)
* ה. "באר בשדה" (עמנואל זמיר)

הוקלט באולפני "טריטון"

טכנאי הקלטה ומיקס: יואב גרא

עוזרי טכנאי: גון לאנג, רפי פרסקי

## קישורים חיצוניים

*שירי מולדת ב' באתר Discogs

## הערות שוליים

קטגוריה:אלבומי עפרה חזה
קטגוריה:אלבומים בעברית
קטגוריה:אלבומי פלטינה בישראל
קטגוריה:אלבומי חברת הד ארצי
ניז'ני נובגורוד (כדורעף)

ממוזער|שחקני הקבוצה בטקס הענקת המדליות בגמר גביע CEV 2014.
ממוזער|סמל הקבוצה בעבר
**מועדון הכדורעף ניז'ני נובגורוד** (ברוסית: **Волейбольный Клуб Нижний Новгород**) הוא שמו של מועדון כדורעף מהעיר ניז'ני נובגורוד, שהתמודד בליגת העל הרוסית בכדורעף והתקיים בשנים 2008–2016. בשנת 2016 הקבוצה הוקמה מחדש תחת השם "התאחדות מועדוני הספורט" (Ассоциация спортивных клубов), ASK בראשי תיבות ומתמודדת בליגת המשנה הרוסית בכדורעף ומשתמשת באותו הלוגו ששימש את הקבוצה שפורקה.

בשנים האחרונות לפני פירוק הקבוצה הישנה בשנת 2016 הקבוצה נקראה בשם "גוברניה" (ברוסית: **Волейбольный Клуб «Губерния» Нижний Новгород**).

## הישגים לפי עונה

## הישגים
***[[ליגת העל הרוסית בכדורעף]]**
**מקום 4: 2013
***גביע CEV**
**גמר: 2014
***גביע האתגר האירופי**
**גמר: 2015

## קישורים חיצוניים

* 

* 

כ
קטגוריה:קבוצות כדורעף רוסיות
סקוטי וילבקין

**סקוטי ג'ורדן וילבקין** (, נולד ב-5 באפריל 1993) הוא כדורסלן אמריקאי-טורקי המשחק בעמדת הרכז והקלע בפנרבחצ'ה.

## קריירת מועדונים
### ראשית הקריירה
וילבקין החל את דרכו באוניברסיטת פלורידה, ממנה קיבל מלגה עבור השתתפותו בה. בפלורידה שיחק וילבקין כארבע שנים (2010–2014). וילבקין נחשב לשחקן מפתח בקבוצה, בפרט בעונת 2013/2014 בה הוביל את קבוצתו לאליפות ליגת הסאות'-איסט (SEC) לעונה זו, לאחריה גם נבחר לשחקן העונה של הטורניר על ידי מאמני הליגה.

### קיירנס טייפנס
בשנת 2014, לאחר שלא נבחר בדראפט ה-NBA, חתם וילבקין בקיירנס טייפנס מליגת העל האוסטרלית בכדורסל. בעונתו הראשונה בקבוצה, הוביל וילבקין את קבוצתו למאזן היסטורי עבורה של 7–21 בסיום העונה הסדירה, בפלייאוף המשיך להצטיין, והוביל את קבוצתו עד לגמר עם 18 נקודות (מתוך 25) במחצית השנייה של משחק חצי הגמר המכריע. בגמר הפסידה קבוצתו 0–2 לניו זילנד ברייקרס. את העונה סיים וילבקין עם ממוצעים נאים של 15.2 נקודות, 3.7 ריבאונדים, 4.3 אסיסטים ו-1.1 חטיפות למשחק.

### א.א.ק אתונה
לאחר סיום העונה בליגת העל האוסטרלית המסתיימת מוקדם יותר מליגות העל באירופה, חתם וילבקין בא.א.ק אתונה מליגת העל היוונית לשארית עונת 2014-2015. בתשעה משחקים עם א.א.ק אתונה, העמיד וילבקין ממוצעים נאים של 8.0 נקודות, 2.3 ריבאונדים ו-3.9 אסיסטים למשחק.

### פילדלפיה 76'
בקיץ 2015 חתם וילבקין בפילדלפיה 76' חוזה ל-4 שנים שכלל עסקת השאלה לקבוצת ליגת הפיתוח של הקבוצה, אולם ב-26 באוקטובר באותה השנה, לאחר ששיחק עבורם במשך 5 משחקים בקדם העונה וילבקין שוחרר מהקבוצה.

### דרושפאקה
ב-31 באוקטובר 2015 חתם וילבקין בקבוצת דרושפאקה מליגת העל הטורקית, ששיחקה באותה עונה גם במפעל היורוליג. לקראת עונת 2016–2017 חתם המאמן הישראלי דייוויד בלאט בדרושפאקה, ותחתיו היה נחשב וילבקין לשחקן מפתח בקבוצה. בעונת 2017–2018 הוביל וילבקין את קבוצתו לזכייה היסטורית באליפות היורוקאפ, מה שהקנה לה כרטיס יורוליג לעונת 2018–2019. במשחק השני בסדרת חצי הגמר מול באיירן מינכן (בזמן של 0–1 לדרושפאקה בסדרה), קבע וילבקין שיא קריירה עם 41 נקודות. בסיום אותה עונה, זכה וילבקין בתואר שחקן העונה ביורוקאפ ומאוחר יותר, אף ב-M.V.P של סדרת הגמר במפעל. את עונת היורוקאפ סיים וילבקין עם ממוצעים מרשימים של 19.7 נקודות, 4.8 אסיסטים, 2.6 ריבאונדים ו-1.6 חטיפות למשחק.

### מכבי תל אביב
ב-10 ביולי 2018, חתם וילבקין במכבי תל אביב הישראלית לשנתיים, לאחר ששילמה לדרושפאקה כמיליון אירו בתשלומים לשלוש שנים.

בעונת 2019/2020 חתם וילבקין לשלוש שנים נוספות במועדון.

ב-17 בנובמבר 2021 קבע וילבקין שיא קריירה ביורוליג כשקלע 37 נקודות בניצחון ביתי 95–84 על מונקו.

### פנרבחצ'ה
ב-26 ביוני 2022, לאחר ארבע שנים במכבי תל אביב, עבר וילבקין לפנרבחצ'ה. תמורת שחרורו קיבלה מכבי תל אביב מפנרבחצ'ה 1.2 מיליון דולר כפיצוי.

## חיים אישיים
נשוי מאז יולי 2019 למריה ג'ראמיליו.

## תארים קבוצתיים
; דרושפאקה
* יורוקאפ (1): 2017/2018

; מכבי תל אביב
* אליפויות (3): 2018/2019, 2019/2020, 2020/2021
*גביע המדינה (1): 2020/2021
* גביע ווינר סל (2): 2020, 2021

'''פנרבחצ'ה'''

•יורוליג (1): 2024/2025

## קישורים חיצוניים

* 

## הערות שוליים

קטגוריה:אמריקאים ילידי פלורידה

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים טורקים
קטגוריה:כדורסלני דרושפאקה
קטגוריה:כדורסלני א.א.ק. אתונה
קטגוריה:כדורסלני מכבי תל אביב
קטגוריה:כדורסלני נבחרת טורקיה
קטגוריה:פלורידה: כדורסלנים
קטגוריה:אמריקאים שנולדו ב-1993
קטגוריה:זוכה השחקן המצטיין בגמר ליגת העל בכדורסל
אנרי השני, מלך נווארה

**אנרי השני, מלך נווארה** (בצרפתית: **Henri II d'Albret de Navarre**, 18 באפריל 1503 - 25 במאי 1555), היה מלך נווארה בין השנים 1517–1555.

## ביוגרפיה
אנרי נולד ב-18 באפריל 1503 בעיר סאנגוסה שבממלכת נווארה, לז'אן השלישי, מלך נווארה ולקתרין מנווארה, בתם של גאסטון, נסיך ויאנה ומדלן מוולואה. בשנת 1512 נכבשה רוב ממלכת נווארה, ובשנת 1516 מת אביו ז'אן השלישי, מלך נווארה. בשנת 1517 מתה אמו קתרין מנווארה, ואנרי עלה לשלטון במקומה, תוך שהוא שולט על נווארה שמצפון לפירנאים.

שני ניסיונות להשתחרר מהשלטון הספרדי נעשו בשנים 1516 ו-1521, והניסיון בשנת 1521 היה הקרוב ביותר להשגת העצמאות. כשהתקרב לפמפלונה צבא השחרור, תחת פיקודו של גנרל אספארוס, התמרדו האזרחים בעיר, וצרו על מבצרו החדש של המושל הצבאי איגנסיו דה לויולה. טודלה וערים אחרות הצהירו אף הן על נאמנותן לבית אלברה. הצבא הנווארי-בֶּאַרְנֶזִי (מבארן שמצפון לפירנאים) אכן הצליח לשחרר את כל הממלכה, וקסטיליה הייתה עסוקה בלפתור את הבעיה שנוצרה כתוצאה ממרד הקומונרוס. אך המרד הקסטיליאני הובס באותו הזמן שהחלה הפלישה של הצבא שבא מצפון לפירנאים. כתוצאה מכך, גנרל אספארוס עמד מול צבא קסטיליאני ענק ומאוחד אשר הביס את המרד הנווארי בקרב נואיין ב-30 ביוני 1521.

בשנת 1525 נפל אנרי בשבי בקרב פאביה, אך הוא הצליח להימלט במסווה ובשנת 1526 התחתן עם מרגריט מאנגולם, אחותו של פרנסואה הראשון, מלך צרפת ואלמנתו של שארל הרביעי, דוכס אלנסון. בשנת 1530, לאחר הסכם קמברה בין קסטיליה לצרפת, פינה קרלוס הראשון, מלך ספרד את נווארה תחתית בצפון נווארה, ואנרי חזר והשתלט עליה.

אנרי אהד את ההוגנוטים, ודבר באופן רהוט ספרדית וצרפתית. ב-25 במאי 1555 מת אנרי באגטמו, ובתו ז'אן השלישית, מלכת נווארה עלתה לשלטון במקומו. נכדו היה אנרי הרביעי, מלך צרפת, שעלה לשלטון בצרפת בשנת 1610, והיה המלך הראשון מבית בורבון.

## משפחתו
בשנת 1526 התחתן אנרי עם מרגריט מנווארה, ממנה נולדו לו שני ילדים:
* ז'אן השלישית, מלכת נווארה (1528–1572), התחתנה עם אנטואן דה בורבון, דוכס ונדום
* ז'אן, נסיכת נווארה (1530)

## אילן יוחסין

## קישורים חיצוניים

* 
* 

קטגוריה:אצולה צרפתית
קטגוריה:ילידי 1503
קטגוריה:נפטרים ב-1555
מקסי גומס

**מקסי גומס** (בספרדית: **Maxi Gómez**; נולד ב-14 באוגוסט 1996) הוא כדורגלן אורוגוואי המשחק בעמדת החלוץ בנסיונל ובנבחרת אורוגוואי.

## קריירת מועדונים
גומס התחיל את הקריירה שלו בקבוצת הנערים "ליטוראל" ובגיל 17 הצטרף לדפנסור ספורטינג. ב-15 בספטמבר 2015 גומס ערך את הופעת הבכורה שלו בקבוצה הבוגרת בניצחון 0–1 נגד אוניברסיטריו מליגת העל הפרואנית במסגרת גביע סודאמריקנה.

ב-4 באוקטובר 2015 גומס ערך את הופעת הבכורה שלו בליגת העל האורוגוואית בהפסד 0–4 לנסיונל. כעבור 12 ימים הבקיע את שער הבכורה שלו בהפסד 2–3 למונטווידאו וונדררס.

ב-22 במאי 2016 הבקיע רביעייה בניצחון 5–6 נגד אל טאנקה סיסלי. גומס סיים את העונה הראשונה שלו בקבוצה עם 14 שערים ב-21 משחקים בלבד.

ב-22 במאי 2017 חתם לחמש שנים בסלטה ויגו מליגת העל הספרדית. ב-19 באוגוסט ערך את הופעת הבכורה שלו בקבוצה בהפסד 2–3 נגד ריאל סוסיאדד, בו גם הבקיע את שער הבכורה שלו בקבוצה.

ב-14 ביולי 2019 חתם לחמש שנים בוולנסיה.

## נבחרת אורוגוואי
ערך את הופעת הבכורה שלו בנבחרת ב-10 בנובמבר 2017 בתיקו 0-0 נגד .

נכלל בסגל נבחרת אורוגוואי בטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:פאיסנדו: כדורגלנים
קטגוריה:כדורגלני דפנסור ספורטינג
קטגוריה:כדורגלני סלטה ויגו
קטגוריה:כדורגלני ולנסיה
קטגוריה:כדורגלני טרבזונספור
קטגוריה:כדורגלני קדיס
קטגוריה:כדורגלני נסיונל
קטגוריה:כדורגלני נבחרת אורוגוואי
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:ספורטאים אורוגוואים בספרד
קטגוריה:ספורטאים זרים בטורקיה
קטגוריה:אורוגוואים שנולדו ב-1996